
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του οργανισμού του κοι¬ 
νωφελούς ιδρύματος με την επωνυμία «ΘΗΣΑΥΡΟΣ 
ΤΗΣ ΕΛΛΗΝΙΚΗΣ ΓΛΩΣΣΗΣ», η σύσταση του 
οποίου εγκρίθηκε και ο οργανισμός αυτού κυρώ¬ 
θηκε με το από 26.2.1992 Πρεδρικό Διάταγμα 
(150/Β). 1 

Τροποποίηση και συμπλήρωση των διατάξεων του ορ¬ 
γανισμού του κοινωφελούς ιδρύματος με την επω¬ 
νυμία «ΝΕΟΝ ΜΟΥΣΕΙΟΝ ΕΥΡΩΠΑΪΚΗΣ ΚΑΙ ΑΝΑ¬ 
ΤΟΛΙΚΗΣ ΤΕΧΝΗΣ 1984», ο οποίος κυρώθηκε με 
το από 18.1.1988 Προεδρικό Διάταγμα (ΦΕΚ 
Β/14). 2 

Έγκριση σύστασης του κοινωφελούς ιδρύματος με την 
επωνυμία «ΔΙΕΘΝΕΣ ΙΔΡΥΜΑ ΓΙΑΝΝΗ ΚΟΥΤΣΟ¬ 
ΧΕΡΑ ΚΑΙ ΛΕΝΑΣ ΣΤΡΕΦΗ - ΚΟΥΤΣΟΧΕΡΑ» και 
κύρωση του οργανισμού αυτού. 3 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απόρριψη χορήγησης άδειας μεταλλευτικών ερευνών 
στο Ν. Ροδόπης. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΚΒ/4406/91 απόφαση Νο¬ 
μάρχη Καστοριάς. 5 

Διόρθωση σφάλματος στην ΚΒ/4407/91 απόφαση Νο¬ 
μάρχη Καστοριάς. 6 

Διόρθωση σφάλματος στην ΚΒ/2486/91 απόφαση Νο¬ 
μάρχη Καστοριάς. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση των διατάξεων του οργανισμού του κοινω¬ 
φελούς ιδρύματος με την επωνυμία «ΘΗΣΑΥΡΟΣ ΤΗΣ 
ΕΛΛΗΝΙΚΗΣ ΓΛΩΣΣΗΣ», η σύσταση του οποίου εγκρί- 
θηκε και ο οργανισμός αυτού κυρώθηκε με το από 
26.2.1992 Πρεδρικό Διάταγμα (150/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του από 26.2.1992 Π.Δ/τος (150/Β ), με το οποίο 
εγκρίθηκε η σύσταση του κοινωφελούς ιδρύματος με την 
επωνυμία «ΘΗΣΑΥΡΟΣ ΤΗΣ ΕΛΛΗΝΙΚΗΣ ΓΛΩΣΣΗΣ», το 
οποίο συστήθηκε από τους Μαριάννα-Ειρήνη Μακ Ντό- 
ναλντ, Γεώργιο Αναγνωστόπουλο και Αθανάσιο Αναγνω- 
στόπουλο με την αριθ. 7764/8.12.1988 πράξη του Γενι¬ 
κού Προξένου της Ελλάδος στον Αγιο Φραγκίσκο της Πο¬ 
λιτείας Καλιφόρνιας των Ηνωμένων Πολιτειών Αμερικής, 
Αδαμαντίου θ. Βασιλάκη, όπως τροποποιήθηκε με την 
αριθ. 15526/9.7.1991 πράξη της Συμβολαιογράφου Αθη¬ 
νών Ειρήνης-Λεμονιάς Ξηρόκωστα-Τζίνου. 
β) Του άρθρου 12 του οργανισμού του ιδρύματος, 
γ) Του άρθρου 98 του Α.Ν. 2039/1939 και 
δ) 110 και 119 του Αστικού Κώδικα. 

2. Το αριθ. 1/9.6.1993 πρακτικό του Διοικητικού Συμ¬ 
βουλίου του ιδρύματος, με το οποίο προτείνει την τροπο¬ 
ποίηση του οργανισμού του ιδρύματος. 

3. Την αριθ. 16180/29.6.1993 πράξη της συμ/φου 
Αθηνών Ειρήνης - Λεμονιά Ξηροκώστα - Τζίνου με την 
οποία τροποποιρύνται οι διατάξεις του οργανισμού του 
ιδρύματος. 

4. Την από 8.11.1993 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

5. Την Γ.Υ. 5246/14.10.1993 κοινή απόφαση του Πρω¬ 
θυπουργού και του Υπουργού Οικονομικών με την οποία 
ανατέθηκαν αρμοδιότητες του Υπουργού Οικονομικών 
στους Υφυπουργούς Οικονομικών (829/Β'). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Αρθρο μόνο 

1. Εγκρίνουμε την τροποποίηση του οργανισμού του 
ιδρύματος με την επωνυμία «ΘΗΣΑΥΡΟΣ ΤΗΣ ΕΛΛΗΝΙ¬ 
ΚΗΣ ΓΛΩΣΣΗΣ», η σύσταση του οποίου εγκρίθηκε και ο 
οργανισμός αυτού κυρώθηκε με το από 26.2.1992 Προε¬ 
δρικό Διάταγμα (150/Β), ως προς το άρθρο 4 ως ακολού¬ 
θως: 

Άρθρο 4 

Η παράγραφος 1δ του άρθρου 4 αντικαθίσταται ως 
εξής: 

«1. δ) Άγγελο Σ. Βλάχο, Ακαδημαϊκό ως Ταμία». 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών, αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜ. ΦΑΤΟΥΡΟΣ 


Τροποποίηση και συμπλήρωση των διατάξεων του οργανι¬ 
σμού του κοινωφελούς ιδρύματος με την επωνυμία 
«ΝΕΟΝ ΜΟΥΣΕΙΟΝ ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ 
ΤΕΧΝΗΣ 1984», ο οποίο κυρώθηκε με το από 
18.1.1988 Προεδρικό Διάταγμα (ΦΕΚ Β/14). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του από 18.1.1988 Π.Δ/γματος 
(ΦΕΚ Β/14), με το οποίο εγκρίθηκε η σύσταση του κοινω¬ 
φελούς ιδρύματος με την επωνυμία «ΝΕΟΝ ΜΟΥΣΕΙΟΝ 
ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕΧΝΗΣ 1984», το 
οποίο συνεστήθη από τον Ιωάννη Δημητρίου Πασσά και τη 
σύζυγό του Δέσποινα, με τις αριθ. 38628/17.1.1984, 
38848/27.7.1984, 38941 /10.12.1984,39052/7.3.1985 
και 39084/7.5.1985 πράξεις του συμβολαιογράφου Αθη¬ 
νών Ν. Τσέλιου. 

β) Του άρθρου 4 του Οργανισμού του Ιδρύματος. 

γ) Του άρθρου 98 του Α.Ν. 2039/1939 και 

δ) Των άρθρων 110 και 119 του Αστικού Κώδικα. 

2. Την αριθ. 1310/22.5.1993 πράξη του συμβολαιογρά¬ 
φου Αθηνών Δημητρίου Κωνσταντίνου Κωφόπουλου, με 
την οποία η Δέσποινα Πασσά τροποποίησε ορισμένες δια¬ 
τάξεις του Οργανισμού του Ιδρύματος. 

3. Την αριθ. 30/8.11.1993 σύμφωνη γνωμοδότηση του 
Συμβουλίου Εθνικών Κληροδοτημάτων. 

4. Την αριθ. Γ.Υ. 5246/14.10.1993 κοινή απόφαση του 


Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες Υπουργού Οικονομικών 
στους Υφυπουργούς Οικονομικών (ΦΕΚ Β/829). 

Με πρόταση της Υπουργού Πολιτισμού και του Υφυ¬ 
πουργού Οικονομικών αποφασίζουμε: 

Άρθρο μόνο 

1. Εγκρίνουμε την τροποποίηση και συμπλήρωση του 
Οργανισμού του Ιδρύματος με την επωνυμία «ΝΕΟΝ 
ΜΟΥΣΕΙΟΝ ΕΥΡΩΠΑΪΚΗΣ ΚΑΙ ΑΝΑΤΟΛΙΚΗΣ ΤΕΧΝΗΣ 
1984», που εγκρίθηκε με το από 18.1.1988 Π.Δ/γμα 
(ΦΕΚ Β/14), ως ακολούθως: 

α) Αντικαθίστανται οι παράγραφοι του άρθρου 4 «Μετά 
τον θάνατο των ιδρυτών... υπογραφόμενα από τον Πρόε¬ 
δρο και τα μέλη που παρέστησαν στη συνεδρίαση» ως 
εξής: 

«Μετά τον θάνατο των Ιδρυτών το Ίδρυμα θα διοικείται 
από Διοικητική Επιτροπή η οποία απαρτίζεται από 5 μέλη 
ήτοι από τους: 

1. Νικόλαο Ζωρογιαννίδη του Ανδρέα, ως πρόεδρο. 

2. Χρήστο Πολονύφη του Κωνσταντίνου, ως αντιπρόε¬ 
δρο. 

3. Δήμητρα Κουκουβιτάκη, ως μέλος. 

4. Αγγελική Γουβιανάκη, ως γραμματέα. 

5. Αικατερίνη Παντελίδου, ως μέλος. 

Η θητεία των μελών είναι ισόβιος. 

Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη της Διοικητικής 
Επιτροπής, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις του άρθρου 
99 του Α.Ν. 2039/1939. 

Η Διοικητική Επιτροπή βρίσκεται σε απαρτία όταν τα 
παρόντα μέλη είναι περισσότερα από τα απόντα. Μεταξύ 
των παρόντων πρέπει υποχρεωτικά να είναι και ο Πρόε¬ 
δρος ή ο νόμιμος αναπληρωτής του. 

Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση 
ισοψηφίας υπερισχύει η γνώμη με την οποία συντάσσεται 
ο Πρόεδρος. 

Σε κάθε συνεδρίαση της Διοικητικής Επιτροπής τηρού¬ 
νται πρακτικά στα οποία καταχωρίζονται όλες οι αποφά¬ 
σεις που λαμβάνονται απ' αυτήν καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

Τα μέλη της Διοικητικής Επιτροπής προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή της Διοικητικής Επιτροπής και αποδεικνύεται 
ότι πραγματοποιήθηκαν νόμιμα. 

β) Προστίθεται νέο άρθρο με αύξοντα αριθμό 11 ως 
εξής: 

Άρθρο 11 

Διάλυση του Ιδρύματος - Τύχη περιουσίας αυτού 

Εάν για οποιοδήποτε λόγο διαλυθεί το Ίδρυμα τούτο, τί- 

θεται αυτόματα σε εκκαθάριση, τη δε περιουσία η οποία 
έχει ταχθεί για τον παραπάνω σκοπό, αναλαμβάνει το νο¬ 
μικό πρόσωπο ιδιωτικού δικαίου με την επωνυμία «ΜΟΥ- 
ΣΕΙΟΝ ΜΠΕΝΑΚΗ ΚΟΙΝΩΦΕΛΕΣ ΙΔΡΥΜΑ», το οποίο 
υποχρεούται να τηρήσει τη βούληση των Ιδρυτών και το 
σκοπό του Ιδρύματος, όπως αυτά με λεπτομέρεια αναφέ- 
ρονται στη συστατική του πράξη. 

Εκκαθαριστές από τώρα διορίζονται οι: 

1. Νικόλαος Ανδρέα Ζωρογιαννίδης, 

2. Χρήστος Κων/νου Πολονύφης και 

3. Αικατερίνη θυγατέρα Κίμωνος Παντελίδου και σε πε¬ 
ρίπτωση κωλύματος τους, οι 

1. Αγγελική σύζυγος Ιωάννου Γουβιανάκη και 

2. Δήμητρα θυγατέρα Χρήστου Κουκουβιτάκη. 

Στην Υπουργό Πολιτισμού και στον Υφυπουργό Οικονο¬ 
μικών, αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΜΕΛΙΝΑ ΜΕΡΚΟΥΡΗ 

- ♦ - 

(3) 

Έγκριση σύστασης του κοινωφελούς ιδρύματος με την 

επωνυμία «ΔΙΕΘΝΕΣ ΙΔΡΥΜΑ ΓΙΑΝΝΗ ΚΟΥΤΣΟΧΕΡΑ 

ΚΑΙ ΛΕΝΑΣ ΣΤΡΕΦΗ - ΚΟΥΤΣΟΧΕΡΑ» και κύρωση του 

οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 17609/27.7.1993 και 17642/3.11.1993 
πράξεις του συμβολαιογράφου Αθηνών Νικολάου Μπακα- 
μήτσου, με τις οποίες οι: 

1. Γιάννης Κουτσοχέρας του Παναγιώτη, 

2. Ελένη Στρέφη συζ. Γιάννη Κουτσοχέρα, 

3. Παναγιώτης Κουτσοχέρας του Αθανασίου και 

4. Βασίλειος Κουτσοχέρας του Αθανασίου, σύστησαν 
κοινωφελές ίδρυμα με την επωνυμία «ΔΙΕΘΝΕΣ ΙΔΡΥΜΑ 
ΓΙΑΝΝΗ ΚΟΥΤΣΟΧΕΡΑ ΚΑΙ ΛΕΝΑΣ ΣΤΡΕΦΗ - ΚΟΥΤΣΟ¬ 
ΧΕΡΑ» και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/ 
39, 

β) 101 και 119 του Εισαγωγικού Νόμου και Αστικού Κώ¬ 
δικα και 

γ) 108 και 110 του Αστικού Κώδικα. 

3. Τις από 25.10.1993 και 15.11.93 γνωμοδοτήσεις του 
Συμβουλίου Εθνικών Κληροδοτημάτων. 

4. Την αριθ. Γ.Υ. 5246/14.10.1993 (ΦΕΚ 829/Β) κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών. 

Με πρόταση της Υπουργού Πολιτισμού και του Υφυ¬ 


πουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΔΙΕΘΝΕΣ ΙΔΡΥΜΑ ΓΙΑΝΝΗ ΚΟΥΤΣΟ¬ 
ΧΕΡΑ ΚΑΙ ΛΕΝΑΣ ΣΤΡΕΦΗ - ΚΟΥΤΣΟΧΕΡΑ», η οποία 
έγινε από τους: 

1. Γ ιάννη Κουτσοχέρα του Παναγιώτη, 

2. Ελένη Στρέφη συζ. Γιάννη Κουτσοχέρα, 

3. Παναγιώτη Κουτσοχέρα του Αθανασίου και 

4. Βασίλειο Κουτσοχέρα του Αθανασίου, με την αριθ. 
17609/27.7.1993 πράξη του συμβολαιογράφου Αθηνών 
Νικολάου Μπακαμήτσου, όπως αυτή συμπληρώθηκε και 
τροποποιήθηκε με την αριθ. 17642/3.11.93 πράξη του 
ίδιου συμβολαιογράφου. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Πολιτισμού και διέπεται από 
τις διατάξεις των παραπάνω συστατικών του πράξεων, του 
παρακάτω οργανισμού, του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΔΙΕΘΝΕΣ ΙΔΡΥΜΑ ΓΙΑΝΝΗ ΚΟΥΤΣΟ¬ 
ΧΕΡΑ ΚΑΙ ΛΕΝΑΣ ΣΤΡΕΦΗ - ΚΟΥΤΣΟΧΕΡΑ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΔΙΕΘΝΕΣ 
ΙΔΡΥΜΑ ΓΙΑΝΝΗ ΚΟΥΤΣΟΧΕΡΑ ΚΑΙ ΛΕΝΑΣ ΣΤΡΕΦΗ - 
ΚΟΥΤΣΟΧΕΡΑ» που συστήθηκε από τους: 

1. Γ ιάννη Κουτσοχέρα του Παναγιώτη, 

2. Ελένη Στρέφη συζ. Γ ιάννη Κουτσοχέρα, 

3. Παναγιώτη Κουτσοχέρα του Αθανασίου και 

4. Βασίλειο Κουτσοχέρα του Αθανασίου, με την αριθ. 
17609/27.7.1993 πράξη του συμβολαιογράφου Αθηνών 
Νικολάου Μπακαμήτσου, όπως αυτή συμπληρώθηκε και 
τροποποιήθηκε με την αριθ. 17642/3.11.93 πράξη του 
ίδιου συμβολαιογράφου, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις των παραπάνω 
συστατικών πράξεων, του παρόντος οργανισμού, του ΑΝ. 
2039/39, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, την επωνυμία του ιδρύματος στα Ελ¬ 
ληνικά, Γαλλικά ή Αγγλικά και στο μέσον αυτής απεικονίζει 
το κτίριο Κουτσοχέρα στην Άνω Ζήρια Πατρών και ανα¬ 
γράφει το έτος σύστασής του. 

Αρθρο 2 
Σκοποί 

Σκοποί του ιδρύματος είναι: 

1. Η διαφύλαξη, παρουσίαση, έκδοση, μετάφραση και 
διάδοση του ποιητικού και κοινωνικού έργου του Γιάννη 
Κουτσοχέρα, ώστε ν’ αποτελέσει αισθητική και ηθική πα¬ 
ρακαταθήκη για τις μέλλουσες γεννεές. 

2. Η περισυλλογή, διάσωση και αξιοποίηση της τοπικής 
ιστορίας και παράδοσης του τόπου. 

3. Η δημιουργία και η στήριξη πνευματικών θερμοκη¬ 
πίων καλλιέργειας ήθους και ύφους για νέους. 

4. Η χορήγηση οικονομικών ενισχύσεων, βραβείων κ.λπ. 
σε νέους για τη σύνταξη ή δημοσίευση διατριβών που εκ¬ 
πονήθηκαν σε Ελληνικές Πανεπιστημιακές έδρες του 
εσωτερικού και του εξωτερικού με θέμα λογοτεχνικό ή λα- 
ογραφικό. Με την προκήρυξη θα καθορίζεται ο αριθμός 
και το ποσόν των βραβείων ή ενισχύσεων. 

5. Η δράση του Ιδρύματος θα είναι παγκόσμια. 

Αρθρο 3 

Περιουσία - Πόροι 

1. Περιουσία του Ιδρύματος αποτελεί η πλήρης κυριό¬ 
τητα της διόροφης προγονικής οικίας Κουτσοχέρα με την 
περιοχή της εκτάσεως ενός (1) περίπου στρέμματος που 
βρίσκεται στην Άνω Ζήρια Πατρών η οποία δωρίζεται στο 
ίδρυμα από τους αδελφούς Παναγιώτη και Βασίλειο Κου- 
στοχέρα. Το ακίνητο αυτό θα τελεί υπό τον όρο του ανα- 
παλλοτριώτου. 

2. Πόροι του ιδρύματος είναι: 

α) Τα πνευματικά δικαιώματα εκ των έργων του συνι¬ 
δρυτή του ιδρύματος, ποιητή Γιάννη Κουτσοχέρα. 

β) Τα εισοδήματα από την εκμετάλλευση ή τη διάθεση 
των περιουσιακών στοιχείων του Ιδρύματος. 

γ) Οι τόκοι από τις καταθέσεις σε Τράπεζα ή άλλους Πι¬ 
στωτικούς οργανισμούς. 

δ) Οι χρηματικές παροχές ή επιχορηγήσεις καθώς και οι 
κληρονομιές, κληροδοσίες και δωρεές οποιουδήποτε φυ¬ 
σικού ή νομικού προσώπου. 

ε) Τα εισοδήματα εξ ενοικίων για μία τριετία, δηλ. από 

30.7.1993 έως 30.7.1996, που αποφέρει το ευρισκόμενο 
στο Π. Φάληρο και στην πολυκατοικία επί της Λεωφ. Πο- 
σειδώνος 54Α διαμέρισμα ιδιοκτησίας του Παναγιώτη 
Κουτσοχέρα, σύμφωνα με την από 30.7.93 υπεύθυνη δή¬ 
λωσή του και το από 3.11.93 ιδιωτικό συμφωνητικό. 

ζ) Τα εισοδήματα εξ ενοικίων για μία τριετία δηλ. από 

29.7.1993 έως 29.7.1996, που αποφέρουν τα ευρισκό¬ 
μενα στην Αθήνα και στην πολυκατοικία επί της οδού Φι¬ 
λελλήνων 3 δύο (2) καταστήματα και ένα διαμέρισμα ιδιο¬ 
κτησίας της Ελένης Σάββα, σύμφωνα με την από 29.7.93 
υπεύθυνη δήλωσή της και το από 3.11.93 ιδιωτικό συμφω¬ 
νητικό. 

3. Προς εξασφάλιση της απρόσκοπτης λειτουργίας του 
ιδρύματος, η εκ των συνιδρυτών Ελένη Στρέφη συζ. 
Γιάννη Κουτσοχέρα με τηναριθ. 17618/10.9.1993 πράξη 
του συμβολαιογράφου Αθηνών Νικολάου Μπακαμήτσου 
ανέλαβε την υποχρέωση όπως σε περίπτωση που τα εισο¬ 


δήματα του ως άνω ιδρύματος μειωθούν εξ οιουδήποτε 
λόγου κάτω από το ποσό των εκατό χιλιάδων (100.000) 
δραχμών μηνιαίως, να καταβάλει το τυχόν έλλειμα ώστε να 
εξασφαλίζεται για το άνω ίδρυμα σταθερά το εισόδημα 
του ποσού των 10.000 δρχ. μηνιαίως. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Γ ιάννη Κουτσοχέρα, ισόβιο Πρόεδρο. 

β) Λένα Στρέφη - Κουτσοχέρα. 

γ) Μαρία Μαντούβαλου, Καθηγήτρια Πανεπιστημίου 
Αθηνών, Γενική Γραμματέα. 

δ) Παύλο Μαρίνο, Καθηγητή Πολυτεχνείου Αθηνών, Τα¬ 
μία. 

ε) Δημήτρη Σπίγγο, Καθηγητή Πανεπιστημίου Η.Π.Α., 
Σύμβουλο. 

Σε κάθε επόμενο Διοικητικό Συμβούλιο θα εκλέγονται 
δύο πρόσωπα που θα είναι απόγονοι των Παναγιώτη και 
Αικατερίνης Κουτσοχέρα, που είναι και γονείς του ποιητή 
Γ ιάννη Κουτσοχέρα, και οι οποίοι κατά προτίμηση θα φέ¬ 
ρουν και το όνομα Κουτσοχέρας. Η θητεία των μελών του 
Δ.Σ. είναι τετραετής και η ανανέωσή του θα γίνεται στα¬ 
διακά με την αποχώρηση ή την ανανέωση της εντολής 
ενός μέλους κάθε χρόνο με σειρά που θα ορισθεί εξαρχής 
από τον Πρόεδρο. Τα μέλη του Δ.Σ. είναι επανεκλέξιμα. 
Επί προεδρίας του ο Γιάννης Κουτσοχέρας διατηρεί το δι¬ 
καίωμα πρότασης και διορισμού των μελών του Διοικητι¬ 
κού Συμβουλίου. 

2. Στα επόμενα του πρώτου, Διοικητικά Συμβούλια τα 
μέλη ορίζουν με πράξη τους, έπειτα από ψηφοφορία, τον 
Πρόεδρο (όταν παύσει να είναι πρόεδρος ο Γ ιάννης Κου¬ 
τσοχέρας) τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών σύμφωνα με τις διατάξεις και του 
άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά τρεις 
(3) φορές το χρόνο και έκτακτα όποτε το ζητήσει ο Πρόε¬ 
δρος ή τρία από τα μέλη, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Προέδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά απόλυτη πλειοψηφία και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρό¬ 
εδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 

παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος όπως: πώληση ή αγορά ακινήτων 
υπό οιουσδήποτε όρους επωφελείς για το Ίδρυμα, 
ομοίως: χρεωγράφων και άλλων περιουσιακών στοιχείων, 
επίπλων, βιβλίων χειρογράφων, μηχανικού εξοπλισμού, 
εγκαταστάσεων, την διενέργεια πάσης φύσεως επι¬ 
σκευών, ανοικοδομήσεων, εκμισθώσεων, σύναψης δα¬ 
νείων, ασφάλισης κατά πυρκαγιάς ή κλοπής κ.λπ. και γενι¬ 
κότερα αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, 
καθώς και για κάθε ενέργεια που σχετίζεται με την εκπλή¬ 
ρωση του σκοπού του, πάντοτε όμως σύμφωνα με τις δια¬ 
τάξεις των συστατικών πράξεων, του παρόντος Οργανι¬ 
σμού, του Α.Ν. 2039/39 και των διαταγμάτων που εκδό- 
θηκαν ή θα εκδοθούν σε εκτέλεση του Νόμου τούτου, κα¬ 
θώς και των λοιπών σχετικών νόμων και διαταγμάτων. Το 
Διοικητικό Συμβούλιο μπορεί να παρέχει γενικές ή ειδικές 
εξουσιοδοτήσεις εκπροσωπήσεως του Ιδρύματος στην 
Ελλάδα ή την αλλοδαπή, σε ένα ή περισσότερα από τα 
μέλη του ή σε τρίτους. 

Το Δ.Σ. διατηρεί το δικαίωμα να εκτελεί έργα ή δαπάνες 
ύψους τριών εκατομμυρίων (3.000.000) δραχμών, χωρίς 
τη διενέργεια διαγωνισμού αλλά μόνο κατόπιν λήψης 
τριών (3) προσφορών. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αθηνών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του ΑΝ 2039/1939 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη ή απόλυση προσωπικού 
του ιδρύματος, με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδι¬ 
κότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της ερ¬ 


γατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Δωρεές γενόμενες προς το Ίδρυμα από την αλλο¬ 
δαπή, δύνανται, κατά την κρίση του Διοικητικού Συμβου¬ 
λίου να επενδύονται σε περιουσιακά στοιχεία στην αλλο¬ 
δαπή, εφόσον τούτο δεν απαγορεύεται από τις κείμενες 
διατάξεις. 

στ) Δύναται να ιδρύσει παραρτήματα του Ιδρύματος 
εντός της Ελλάδας και στο Εξωτερικό. 

ζ) Δύναται να συστήσει Επιτροπές, Γνωμοδοτικά Συμ¬ 
βούλια ή Ομάδες από πρόσωπα της επιλογής του, για συ¬ 
γκεκριμένο έργο και διάστημα στην Ελλάδα ή την αλλο¬ 
δαπή. 

η) Δύναται να προέρχεται σε διαφόρους μορφές συνερ¬ 
γασίας με ημεδαπά ή αλλοδαπά Ιδρύματα ή Οργανι¬ 
σμούς. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου, ή σε πρόσωπο που θεωρεί ει¬ 
δικό. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη- 

ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7. 

Αρμοδιότητες Γραμματέα. 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του Ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού του 
Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 


φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10. 

Βιβλία και στοιχεία. 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα του Ιδρύματος που πραγματοποιούνται στη 
διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Βιβλίο απογραφής περιουσιακών στοιχείων, όπου κα¬ 
ταχωρίζονται και περιγράφονται ταύτα, καθώς και κάθε 
τυχόν επελθούσα μεταβολή αυτών κατά τη διάρκεια του 
οικονομικού έτους. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 11. 

Τροποποίηση Οργανισμού. 

Ο Οργανισμός του Ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12. 

Διάλυση του Ιδρύματος - Τύχη περιουσίας αυτού. 

1. Το Ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο, το τελευταίο Διοικητικό Συμβούλιο αποφασίζει 
σε ποιό Νομικό Πρόσωπο θα περιέλθει η περιουσία του για 
την εκτέλεση των σκοπών του καθ’ ολοκληρίαν, μερικώς ή 
παρεμφερώς. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


765 


Στην Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Χάρτη ΜΑΡΩΝΕΙΑ, με κλίμακα 1:100.000, όπου 1_=40° 
15’ και Μ=+1° 45'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Ιανουάριου 1994 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 


ΟΙ ΥΠΟΥΡΓΟΙ 


♦ 


ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΜΕΛΙΝΑ ΜΕΡΚΟΥΡΗ 

- +- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΙΒΜ/Φ24.102/οίκ 43 <4) 

Απόρριψη χορήγησης άδειας μεταλλευτικών ερευνών στο 
Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 

Με τη ΔΙΒΜ/Φ24.102/οίκ 43/24.1.94 απόφαση του 
Νομάρχη Ροδόπης, που εκδόθηκε σύμφωνα με τις διατά¬ 
ξεις του Ν. Δ/τος 210/73, απορρίφθηκε, για λόγους δη¬ 
μοσίου συμφέροντος, η 22.4.1992 αίτηση του Πλουμή 
Χατζηαγγέλου του Κωνσταντίνου, κατοίκου Θεσσαλονί¬ 
κης, που καταχωρήθηκε στο Ειδικό Βιβλίο Μεταλλείων 
της Νομαρχίας με Α.Β.Μ. 461, για χορήγηση άδειας με¬ 
ταλλευτικών ερευνών, σε χώρο εκτάσεως 9.983 στρεμμά¬ 
των που βρίσκεται στην περιφέρεια της Κοινότητας Πε¬ 
τρωτών του Νομού Ροδόπης και έχει τα εξής όρια: 


1. Τ.Σ. Α Α.Σ. 
από εκεί στο 

Χ = + 13.400 

Ψ = + 

17.980 

και 

2. Τ.Σ. Β Α.Σ. 
από εκεί στο 

X = + 8.000 

Ψ = + 

17.000 

και 

3. Τ.Σ. Γ Α.Σ. 
από εκεί στο 

X = + 8.000 

Ψ = + 

15.700 

και 

4. Τ.Σ. Δ Α.Σ. 
από εκεί στο 

Χ = +10.300 

Ψ = + 

15.600 

και 

5. Τ.Σ. Ε Α.Σ. 

Χ = + 13.700 

Ψ = + 

15.900 

και 


από εκεί στο 
αρχικό Τ.Σ. Α. 


Οι αζιμουθιακές συντ/μένες των ορίων των ανωτέρω 
χώ'ρων αναφέρονται στο κέντρο φύλλου του Επιτελικού 


ΔΙΟΡΘΩΣΕΙΣ ΣΦΑΛΜΑΤΩΝ 


(5) 

Στο ΦΕΚ 336/Β/91 όπου δημοσιεύθηκε η ΚΒ/4406/91 
απόφαση Νομάρχη Καστοριάς (Σύσταση Νομικού Προσώ¬ 
που στο Δήμο Ακριτών με την επωνυμία «Σχολική Επι¬ 
τροπή Δημοτικού Σχολείου συνοικισμού Κομνηνάδων Δή¬ 
μου Ακριτών Νομού Καστοριάς»), γίνεται η παρακάτω 
διόρθωση: 

Στην πρώτη σειρά αντί του εσφαλμένου «στην Κοινό¬ 
τητα Κορομηλιάς», τίθεται το ορθό «στο Δήμο Ακρι¬ 
τών». 

(Από τη Νομαρχία Καστοριάς) 
-♦- 


( 6 ) 


Στο ΦΕΚ 336/Β/91 όπου δημοσιεύθηκε η ΚΒ/4407/91 
απόφαση Νομάρχη Καστοριάς (Σύσταση Νομικού Προσώ¬ 
που στο Δήμο Ακριτών με την επωνυμία «Σχολική Επι¬ 
τροπή Δημοτικού Σχολείου συν. Χιονάτου Δήμου Ακριτών 
Νομού Καστοριάς»), γίνεται η παρακάτω διόρθωση: 

Στην πρώτη σειρά αντί του εσφαλμένου «στην Κοινό¬ 
τητα Κορομηλιάς», τίθεται το ορθό «στο Δήμο Ακρι¬ 
τών». 

(Από τη Νομαρχία Καστοριάς) 
-♦- 

(7) 


Στο ΦΕΚ 336/20.5.91 (τεύχος Β') όπου δημοσιεύθηκε 
η ΚΒ/2486/91 απόφαση Νομάρχη Καστοριάς (Σύσταση 
Νομικού Προσώπου στο Δήμο Ακριτών με την επωνυμία 
«Σχολική Επιτροπή Γυμνασίου - Δημοτικού Σχολείου και 
Νηπιαγωγείου Κοινότητας Οινόης Νομού Καστοριάς»), γί¬ 
νεται η παρακάτω διόρθωση: 

Στην παράγραφο 3 προστίθεται το από παραδρομή πα- 
παραλειφθέν εδάφιο: «ε. Έναν δημότη - κάτοικο». 

(Από τη Νομαρχία Καστοριάς) 

Οδηγίες για δημοσιεύματα Ανωνύμων Εταιρειών και ΕΓΙΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 



Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β' 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ’ 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

Ο 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















